
PROOEMIUM. 

Rarius,  sed  aliquando,”  dixit  Celsus, 
cc  morbus  quoque  ipse  novus  est :  quem  non 
<c  incidere  manifeste  falsum  est,  cum  aetate 
cc  nostra  quaedam  ex  naturalibus  partibus 
“  carne  prolapsa  et  arente,  intra  paucas 
cc  horas  exspiravit  ;  sic  ut  nobilissimi  me- 
cc  dici  neque  genus  mali  neque  remedium 
cc  invenerint  Et  certe  Hippocrates 
historias  morborum  nonnullas  memoriae  tra- 

didit,  quibus  similes  minores  nullas  invene¬ 
rint,  et  contra  alias  viro  illi  incognitas  opti- 

/ 

me  descripserunt ;  sed  interea  multos  mor¬ 
bos  fuisse  novos  medici  etiam  nobilissimi  eo 
solo  crediderunt,  quia  qum  partibus  internis 
morbo  acciderent,  penitus  ignorarint ;  ut  in 
casu  fceminae  supra  memorato,  quae  haud 
dubie,  ut  putavere  Haller  et  Morgagni,  u- 
tero  prolapso  mortua  est,  et  quis  eandem  af¬ 
fectionem  nunquam  ante  Celsi  aetatem  acci¬ 
disse  crediderit  ? 

Itidem  quin  omni  sevo  haec  affectio  pec¬ 
toris,  de  qua  scripturi  sumus,  plurimis  mor¬ 
talium  accidisset,  quis  dubitare  possit  ? 

Signa,  quae  ad  eam  pertinuissent,  ab  anti¬ 
quissimis  temporibus  relata  observare  possu¬ 
mus,  quorum  ut  exempla  proferre  fortasse 
liceat :  cc  Ex  angina  citra  judicium  hypo- 
cc  chondrii  dolor  cum  impotentia  et  torpore, 
insidiose  accidit,  etiamsi  valde  modeste 
habere  videantur  V’ 


*  Coae.  Praenot.  sect.  ii. 

Morbi  laterales  sicci,  et  in  quibus  nihil  ex- 
puitur,  gravissimi  sunt.  Metuendi  quoque 
in  quibus  dolores  ad  superiora  tendunt  *. 

Morbi  laterales  graviores,  qui  sine  divul¬ 
sionibus,  quam  qui  cum  divulsionibus  acci¬ 
dunt  *. 

Qui  crebro  et  vehementer  citra  manifestam 
causam  animo  linquuntur,  repente  moriun¬ 
tur  t. 

Herophilus  fecit  mentionem  de  quodam 
morbo,  in  quo  aeger  fuit  corde  captus,  et  qui, 
etsi  raro,  morti  repentium  fuit  t.  Et  sc  Era- 
cc  sistratus,  qui  ejusdem  aetatis  vel  circiter 
“  fuit,  memorat,”  dixit  Caelius  Aurelianus, 
€C  paralyseos  genus,  et  paracloxon  appellat, 
quo  ambulantes  repente  sistuntur,  ut  am- 
“  bulare  non  possint,  et  tum  rursum  ambu- 
lare  sinuntur  ||  quod  Heberden  ac* 


*  Coae.  Praenot.  sect.  ii. 
f  Aphoris.  41.  s.  2.  1.  2. 

t  Histolre  de  ia  Medicine,  Partie  If,  Liv,  I,  c.  yii, 
Par  le  Clere. 

II  Chron.  L.  ii,  c.  i,  p,  348,  Ed,  Amraan. 

cutissimo  ad  bunc  morbum  pertinere,  visum 
est 

Obesi  plerumque  acutis  morbis,  et  diffi¬ 
cultate  spirandi  strangulantur ;  subitoque 
saepe  moriuntur,  quod  in  corpore  tenuiore 
vix  evenit  t. 

Minime  quidem  dicere  volo,  haec  cuncta 
morbum  anginae  pectoris  ostendere,  sed  sig¬ 
na  illius,  sic  ut  aliorum,  plane  comprehendun¬ 
tur  ;  et  indicia  magis  distincta,  anatomia  ca¬ 
daverum  neglecta,  cur  reperire  expectemus, 
non  est. 

Quamvis  autem  de  his  et  horum  similibus 
disputemus,  tamen  Doctorem  Heberden, 
qui  primus  notas  hujus  morbi  accuratas  de¬ 
derit,  optime  non  solum  de  medicis,  sed  de 
genere  humano  meritum  esse,  omnes  uno 
oxp  'consentiunt :  una  res  bene  et  comperta 
etr  exposita  rationibus  mille  quam  subtilissi- 

T*  / 

mis  videt. 


*  Comment.  p.  314,  vide  notam, 
t  Celsi  L.  ii. 

Is  de  dolore  pectoris  eloquentissime  scri¬ 
bens,  hunc  morbum  ita  introduxit :  “  Verum 
“  dolores  pectoris,  quos  supra  proposui,  sunt 
cc  leviculi :  superest  alius,  qui  propter  condi- 
“  tiones  suas  minime  quotidianas,  tum  prop- 
“  ter  exitum  singularem,  paulo  fusius  exponi 
u  meretur;  quo  pectus  adeo  angitur,  ut  non 
“  immerito  angina  pectoris  appellari  pos- 
u  sit  Et  hinc  dissertationi  nostrae  nomen 
deducimus. 

Illum  sunt  imitati,  et  quod  impertitus  est, 
adauxerunt  Doctores  Eothergill,  Wall, 
Haygarth,  Perceval  et  Parry;  et  vero 
his  omnibus  multum,  at  plurimum  debemus 
Parry,  qui  signa  morbi,  incisis  corporibus 
illo  interemptorum,  illustraverit,  et  eundem 
maxime  a  corde  male  habito  oriri  demonstra¬ 
verit;  sed  interea  hos  auctores  nondum  e- 
tiam,  quae  signa,  quibus  vitiis  structurae  re¬ 
spondeant,  ea  proposuisse  fatendum ;  qua¬ 
propter  morbum  definitum,  de  quo  recte  lo¬ 
queremur,  nequaquam  habemus. 


*  Heberden  Comment,  c.  Ixx,  p.  308. 

HISTORIA  MORBI. 


Hic  morbus.  Angina  Pectoris  dictus,  ex 
accessionibus,  et  remissionibus  seu  intervallis 
constat,  et  ejus,  ut  aliorum  morborum  om¬ 
nium,  alise  aliis  hominibus  proprietates  sunt. 

Accessiones  illae  ita  fiunt:  si  quis  rege r 
ambulet,  maxime  si  per  acclivem  locum  et 
statim  post  cibum,  protinus  de  angore  quo¬ 
dam  pectoris  ingratissimo,  mortem  minitan¬ 
te,  queritur ;  qui  corpore  antr orsum  inclinato 
augetur,  sed  erecto  vel  etiam  retrorsum  in¬ 
clinato  levatur,  et  simul  ac  gradus  sistatur, 
molestia  tota  illico  conquiescit. 

Interdum  otiose  ambulanti,  sed  vix  ac  ne 
vix  quidem  eidem  properanti  parcit.  Caste- 
rum  quasdam  alias  varietates  inveniuntur; 
nam  non  solum  ambulantes,  sed  et  stantes,  et 
sedentes,  et  expergiscentes,  vel  quocunque 

in  statu  morbidi  essent,  hoc  malo  correpti 
sunt. 

Qui  ambulare  perseverarint,  donec  angor 
quater  aut  quinquies  reversus  esset,  iis  vo¬ 
mitus  interdum  excitatus  est :  nihilominus 
quidam  vir,  ut  fertur,  forti  animo  inter  acces¬ 
sionem  ambulare  perseveravit,  et  eam  ita  illo 
tempore  vicit :  magna  vero  perseverantia  ef¬ 
ficere  potest,  sed  accessio  fortis,  ni  multum 
fallor,  fortitudinem  omnem  humanam  supe¬ 
raret. 

Verum  accessio  multis  inopinate  superve¬ 
nit  ;  etsi  indicia  venientis  iri  alio  vertigo,  in 
alio  dolor  pectoris  levis ;  ad  summum  alia  in 
aliis  plus  minusve  temporis  extitisse  dican¬ 
tur  5  et  nae  cuidam  aegro  sive  stanti,  sive  se¬ 
denti,  sive  ambulanti,  vires  vitae  omnes  subito 
paulisper  deficiebant,  et  impetu  aeque  repen¬ 
tino  redibant. 

Praeterea,  accessione  appropinquante,  aeger 
et  timidus  et  debilis  languescit,  thorax  intus 
calescit,  et  mucosi  quiddam  tussim  excitare. 

et  respirationem  impedire  videtur*  quod  ex- 
puendo  sublevatur. 

Dolor  ille  vel  angor*  a  quo  maxime  hoc  ma¬ 
lum  distinguitur,  pertinet  a  pectore  ad  cubi¬ 
tum  laevum  usque.  Sedes  ejus  est  nunc  su¬ 
prema  pars,  nunc  media,  nunc  ima  ossis 
sterni,  non  raro  tamen  inclinatior  ad  sinis¬ 
trum  latus ;  nunc  hic  dolor  a  brachio  oritur, 
nunc  per  totum  pectus  pervadit,  nunc  ad 
dextrum  quoque  cubitum  pertigit,  atque  e- 
tiam  usque  ad  manus  :  rarissimum  est  ut  bra¬ 
chium  simul  torpeat  et  tumeat.  Quibusdam 
dolor  aliquot  horas  aut  etiam  dies  permansit, 
et  “  memini, ”  dixit  Heberden,  u  in  quodam 
5C  dolorem  vel  prima  sua  accessione  totam 
u  noctem  perseverasse.”  Dolorem  tamen 
brachii  saepe  abesse  testantur  et  Parry  et 
Burns. 

Affectio  pectoris  paulisper  saepe  ructu  le¬ 
vatur  ;  et  eo,  secundum  Parry,  ab  dyspnoea 
differt,  quod  inter  accessionem  etiam  facilli¬ 
me  spiritum  inhalent,  et  aliquando  voluptate 
quadam  multum  suspirare,  et  aera  retinere 

videantur ;  alii  autem  respirationem  difficilli¬ 
mam  esse  et  aerumnosam  dicunt. 

Quos  Heberden  curavit,  accessione  etiam 
occupante,  arterise  eOrum  naturaliter  prorsus 
movebantur ;  contra,  quos  Fothergill  et  alii, 
iis  pulsus  plerumque  irregulariter  micabant, 

et  intermittebant,  fton  solum  per  accessio- 

« 

nem,  sed  dum  quieti  dolore  omni  vacarent. 

Ante  Parry  palpitationem  comitari  pleri- 
que  crediderunt;  sed  ille  vir  vera  in  syncope 
anginosa  hanc  nunquam  adesse  ostendere  co¬ 
natur,  cujus  rei  explicationem  facilem  habe¬ 
mus,  secundum  Burns,  quoniam  cor  in  hac 
angina  debilissimum  aegre  palpitare  possit 
Sed  nonne  aegri  debilissimi  saepe  spasmis  for¬ 
tissimis  afficiuntur  ? 

Interdum  quoque.  Ut  voluerunt  alii,  palpi¬ 
tatio  non  solum  accessioni  sed  remissioni 
adest,  vel  etiam  paulisper  cor  movere  desiisse 
videtur.  Etsi  minime  sanum  sit  corpus, 


*  Vide  Observat,  on  Diseases  of  the  Heart,  &c.  hy 
A 11  an  Burns. 

mens  perstat  sana,  et  intellectum  ne  insultus 
quidem  morbi  abolent;  interdum  ei  alvus 
adstringitur,  et  interdum,  ut  supra  dictum, 
ructus  molestiam  tollit ;  plerumque  tamen  rite 
ventriculus  et  intestina  alia  muneribus  suis 
funguntur. 

Porro,  quibusdam  per  remissionem  arthritis 
supervenit,  cujus  anginam  hanc  fuisse  spe¬ 
ciem,  sunt  qui  credant. 

Distant  accessiones  inter  se  spatium  tem¬ 
poris  minime  certum,  modo  mensem,  modo 
hebdomada,  modo  vix  horam.  Saepe  initio 
morbi  homines,  finita  accessione,  caetera  om- 
nia  valent,  et  veluti  pectore  sano  spirant ;  at 
quo  longior  morbus,  eo  plures,  longiores,  et 
vehementiores  illae  sunt.  Rursus  aliae  sic  de¬ 
sinunt,  ut  ex  toto  sequatur  integritas  ;  aliae 
sic,  ut  plurimum  quidem  minuatur  ex  ango¬ 
re,  nihilominus  tamen  quaedam  reliquiae  re¬ 
maneant,  donec  altera  accessio  accedat. 

Postquam  haec  pestis  annum  vel  diutius 
inhaeserit,  tunc  est  temporis  maxime,  quo  ac¬ 
cessio  non  solum  ambulantem,  sed  etiam  cn- 

bantem  invadit ;  maxime  autem,  qui  in  sinis¬ 
trum  latus  jacet,  et  proinde  saepe  surgere  co¬ 
git.  In  nonnullis  inducitur  vectione  in  cur¬ 
ru,  aut  in  equo,  item  devoratione,  tussi,  alvo 
soluta,  loquendo,  aut  qualibet  mentis  pertur¬ 
batione. 

Tandem  exitus  est  perquam  memorabilis, 
qui  enim  eo  affectu  tenentur,  omnes  repente 
corruunt,  et  fere  momento  pereunt.  Cujus 
quidem  mortis  non  obscuras  significationes 
dant  crebri  metus  deliquii,  et  perceptiones 
quasi  vitae  jamjam  defecturae.  Impetu  pul¬ 
sus  et  vi  et  numero  minuuntur ;  vultus  et  ex¬ 
trema  pallida  frigescunt,  et  sudores  frigidi 
prorumpunt,  dum  fortasse  aeger  omni  sensu 
et  voluntate  caret ;  denique  accessio  saeva, 
haud  raro  multos  post  annos,  miserum  inter¬ 
ficit. 

DE  CAUSIS  ANGINiE  PECTORIS. 


Causae  hujus,  ut  aliorum  morborum,  tam 
in  ea,  quae  opportunitatem,  quam  in  ea,  quae 
morbum  ipsum  faciant,  optime  dividi  pos¬ 
sunt.  A  priori  incipiam  :  ad  opportunitatem 
pertinent  habitus,  aetas,  sexus,  et  fabricae 
corporis  seu  partis  cujuslibet  vitia. 

Hisce  de  rebus  quid  certius  diceremus,  vix 
habemus.  Qui  hac  aegritudine  laborant,  irri¬ 
tabiles  admodum,  ut  fertur,  sunt ;  sed  idem 
omnibus  infirmis  accidit,  quibus  tanto  magis 
omnis  observatio  necessaria  est,  quanto  ma¬ 
gis  obnoxia  offensis  infirmatas  est. 

Hic  morbus  vix  quenquam  ante  annum 
aetatis  quinquagesimum  adoritur,  quibus  cor¬ 
pora  obesa,  colla  brevia,  et  capita  magna ;  et 
mares  quam  foeminae  eidem  procliviores  sunt. 

“  Crediderim  me  vidisse/5  dixit  Heber- 
den,  u  non  pauciores  quam  centum  hoc  mor- 

bo  aegrotantes  \  in  quibus  numeravi  tres  foe- 
minas,  et  unum  puerum  duodecennem,  qui 
aliquid  simile  hujus  affectus  experti  fuerant. 
Caeteri  omnes  fuerunt  viri,  qui  vel  prope  ac¬ 
cedebant  ad  annum  quinquagesimum,  vel  eum 
excesserunt.55 

Veniam  poscens  unum  addere  permittar 
casum  infantis  hebdomadas  circiter  septem 
nati,  qui  specie  hujus  mali  quam  evidentissi¬ 
me  laboravisset,  et  in  quo  post  mortem  fora¬ 
men  cordis  ovale  et  ductum  arteriosum  max¬ 
ime  apertum  reperimus.  Dr  Monro  junior 
et  historiam  casus  ejus  et  cor  habet. 

Porro  eadem,  quae  anginam,  signa  saepe 
comitantur  aquam  seu  in  cerebro,  seu  in  tho- 
race  cavo,  seu  in  pericardio  $  vitia  multa  et 
diversa  et  cordis  et  pulmonum,  et  aortae  et 
involucrorum  eorum ;  quibus  addentur  asth¬ 
ma,  paralysis  musculorum  intercostalium, 
diaphragma  laxum  et  infirmum,  jecur  et  lien 
morbo  magnopere  auctus,  stadia  ultima  in¬ 
flammationis  quidlibet  viscerum  afficientis, 
et  pleraeque  affectiones  neuroses  nominatae. 

Sed  quae  hoc  malum  saepissime  efficiunt, 
ea  sunt  omnia  quae  actionem  cordis  vel  tur¬ 
bant  vel  minuunt,  quorum  praecipui  sunt, 
cordis  ipsius  seu  partium  vicinarum  affectus. 

Plerosque  quidem  omnes  cordis  affectus  in¬ 
ter  causas  morbi  hujus  generis  auctores  retu¬ 
lerunt  ;  ut  inflammationem  cordis,  et  mala 
quae  eandem  sequantur ;  quibus  adjiciantur 
dilatatio,  calculi,  materia  ossea  ibi  generata, 
hydrops  pericardii,  aneurisma,  vermes,  &c 
Denique,  plerique  medicorum  seculi  nostri, 
cordi  vel  vasis  sanguiferis  coronariis,  vel  val¬ 
vulis  aut  ipsius  aut  aortae  materia  ossea  af¬ 
fectis  signa  referenda  opinantur,  et  ita  qui¬ 
dem  sectio  cadaverum  multorum  suadere  vi¬ 
detur  ;  sed  eadem  signa  multis  in  casibus  ex- 
titerunt,  in  quibus  nulla  structurae  vitia  ana- 
tomia  reperire  potuit. 

Arteriae  profecto  coronariae  in  ossei  quid- 


*  Morgagni,  Ep.  xxv,  et  xxvi. — Bonet.  Sepulch.  L.  ii, 
§  x.  Senae.  Saumges .  Baillie ,  Morbid  Anatomy .  Prae- 
lect.  Dr  Monrojww.  de  re  eadem. 

dam  conversae  cum  signis  anginae  pectoris 
gravissimae  plurimum  saepenumero  connecti 
videntur ;  morbum  tamen  ex  hoc  solo  oriri, 
quod  confirmet,  minime  habemus;  quoniam, 
repeto,  in  multis  hujus  morbi  casibus  cor  et 
valvulae  ejus  et  pericardium  sana  fuissent. 

Praeterea  os  existere  posse  in  orificiis  arte¬ 
riarum  coronariarum  contendo,  etiamsi  haec 
signa  nunquam  concitentur ;  cum  nuper 
quendam  grandaevum  aperuerit  Dr  Jeffray, 
Glascuae  Anatomiae  prof.  cel.,  in  quo  orificiis 
tum  harum  arteriarum  quum  aliarum  ab  aor¬ 
ta  incipientium,  ossicula  circumdata  essent, 
et  illum  vivum  quam  minima  quidem  angina 
nunquam  occupasset. 

Quod  ad  causas  quae  illico  accessiones  con¬ 
citent,  illae  sunt  fere  omnia  quae  aut  corpus 
movent,  aut  animum  perturbant;  et  finem 
versus  morbi  praesente  nulla  causa  cognita 
fiunt. 

DE  NATURA  MORBI. 

* 

Historia  morbi  et  causis  cognitis,  pauca 
de  natura  ejusdem  disseremus.  Distentionis 
esse  nervorum  vel  spasmodicum  plurimi  con- 
tendunt :  sed  fortasse  jure  etiam  nunc  dispu¬ 
tari  licet,  an  ullus  dolor  sine  spasmo  quodam 
unquam  fuerit.  Quin  accessiones  tamen  spas¬ 
modicae  sint,  minime  dubium  est,  nam  primo 
subitaneae  sunt  et  breves ;  deinde  longas  ha¬ 
bent  inter  se  et  integras  intermissiones.  Eo¬ 
dem  que  pertinent  et  causae,  et  curatio  opti¬ 
ma,  et  conditio  morbi.  Principio  quidem  ac¬ 
cessio  non  excitatur  in  cursu  aut  in  equo  vec¬ 
tione,  ut  fieri  solet,  ubi  seirrhus  aut  inflam¬ 
matio  est :  nonnullos  adoritur  post  primum 
somni  tempus,  ut  in  asthmate  et  incubo  saepe 
accidit :  protinus  animo  moesto,  irato,  aliterve 
perturbato,  et  ventriculo  cibi  pleno,  induci¬ 
tur,  sive  inducta  iisdem  augetur :  interea 

prosunt  vinum,  potiones  meraciores,  opium, 
assafoetida,  camphora  et  aetheres:  nocent  om¬ 
nia  quae  his  potestates  alienas  habeant :  deni¬ 
que  multos  annos  molestia  est  sine  alio  vale¬ 
tudinis  detrimento,  et  plerumque  omnis  in¬ 
flammatio  activa  abest. 

Habeamus  itaque  pro  comperto,  accessio¬ 
nes  morbi  distentioni  attribuendas ;  sed  quos 
eadem  musculos  occupet,  haud  ita  plane  li¬ 
quet.  Plerique  opinantur  cor  fere  solum  ve! 
maxime  spasmo  affici  \  sed  huic  opinioni  ob¬ 
stant  arterias  inter  accessiones  non  interrup¬ 
tae,  imo  rite  moventes  :  nihilominus  casus 
fuerunt,  in  quibus  aegros  spasmo  cordis  inte¬ 
remptos  culter  demonstravit ;  quibus  rebus 
alias  cordis  ipsius  spasmo,  alias  aliarum  par¬ 
tium,  accessiones  fieri,  credere  inductus  sum, 
sed  quae  hae  partes  sint,  quis  dicere  ausit  ? 

Cum  autem  accessiones  spasmodicae  sint, 
non  inde  penitus  apparet  natura  morbi ;  nam 
accessiones  hujusmodi  plurimos  morbos,  sive 
ex  vitio  totius  corporis,  sive  partis  ortos,  co¬ 
mitantur  \  sed  morbus  est  res  illa,  a  qua  spas* 

mus  ipse  pendeat,  et  qua  sublata  spasmus 
tolleretur.  Si  quis  indicia  morbi,  cum  iis  vi¬ 
tiis  quas  cadavera  incisa  ostendissent,  contu¬ 
lerit,  eadem  indicia  alias  ab  aliis  vitiis  orta 
fuisse  perspiciet.  In  alio  cor  morbo  affec¬ 
tum,  in  alio  cor  sanum,  in  alio  viscera  varia 
morbida,  in  alio  nulla,  reperimus  ;  cuique  il¬ 
lorum  nihilominus,  si  bene  auctoribus  spec¬ 
tatissimis  credatur,  signa  haud  dissimilia  fue¬ 
runt  :  hinc  rationem  fortasse  deducamus,  cur 
alias  ars  morbum,  alias  morbus  artem  vice¬ 
rit  ;  quamvis  enim  omnes  morbum  plerum¬ 
que  insanabilem,  et  semper  periculosissimum 
esse  dicant,  tamen  illi  quosdam  eodem  affec¬ 
tos  in  bonam  valetudinem  aut  arte  aut  spon¬ 
te  rediisse  crediderunt. 

“  Unicum  vidi,”  dixit  Heberden,  cc  in  quo 
a  hoc  malum  sponte  sua  finitum  est.” 

Dr  Macbride  quosdam  casus  ad  sanatio¬ 
nem  a  Doctore  Smyth,  Hiberno,  fonticulis 
perductos  esse  retulit. 

Nunc  eas  res  ambas,  sanationem  scilicet  et 
periculum  componamus  cum  iis  quas  sectio 

cadaverum  his  in  casibus  docuit.  Quis  se 
posse  ulla  arte  os  ex  corde  extrahere  sperat  ? 
nemo  certe  inter  mortales ;  nulla  vero  soler» 
tia  hominum  unquam  talem  affectionem  sum¬ 
mo  vi  t.  Rebus  denique  cunctis  consideratis, 
signa  eadem  vel  inter  se  simillima  variis  cor¬ 
poris  conditionibus  oriri ;  alias  fabricam  unius 
vel  plurium  partium  ita  mutari  ut  morbus  in¬ 
sanabilis  sit  ;  alias  genus  nervosum  tantum, 
suo  modo  adhuc  incognito,  sese  male  habere, 
ut  morbus  remediis  cesserit,  intelligimus  : 
ideoque,  quantum  comperire  possumus,  mor¬ 
bus  sua  natura  est  alias  partis  fabrica  muta¬ 
tae,  alias  generis  nervosi  perturbati,  et  inde 
morbi  duas  species,  alteram  sanabilem,  alte¬ 
ram  insanabilem  habemus. 

Inde  quaestio  oritur,  an  nempe  species  in¬ 
sanabilis  dicta,  est  vere  adeo  ab  initio  ad  fi¬ 
nem  usque  insanabilis,  ut  haec  ab  altera  spe¬ 
cie  penitus  diversa  sit  ?  Recte  respondere  ne¬ 
queo  ;  sed  plurima  suadere  videntur  ambas 
species  principio  haud  multum  inter  se  dif¬ 
ferre.  Causae  utri  usque  eaedem  sunt ;  signa 

debilitatis  extremas  utrique  adsunt ;  et  quo¬ 
niam  arteriis,  in  quibus  ossicula  inveniuntur, 
semper  vis  contractionis  sit  ubique  minuta, 
et  in  locis  quibusdam  perdita,  ita  fortasse 
debilitatem  generalem  et  vim  contractionis 
pariter  perditam,  semper  ossis  formationem 
antecedere  credamus;  ideoque  ambas  spe¬ 
cies  origine  ejusdem  esse  generis,  et  duo 
stadia  tantum  morbi  haberemus. 

Praeterea,  si  semper  vis  contractionis  lassa 
spasmum  antecedat,  et  si  vis  haec  semper  ex 
necesse  in  illis  arteriarum  partibus  omnino 
perdita  sit,  ubi  materies  ossea  deponatur, 
ergo  quaecunque  causae  vim  contractionis 
minuerent,  eaedem  morbum  omnem  face¬ 
rent  ;  et  quaecunque  remedia  contra  debili¬ 
tatem  illam  primariam  prodessent,  eadem 
morbum  omnem  aut  sisterent,  aut  tollerent ; 
quod  vere  factum  fuisse  pro  certo  habemus. 
Nunc,  quoniam  morbus  est  res  illa,  qua  sub¬ 
lata,  morbus  tollitur,  tandem  rem  ipsam  ini¬ 
tio  seu  morbum  invenimus,  debilitatem  sci¬ 
licet  seu  vim  contractionis  minutam,  quo 

tempore  morbus  remediis  cedat,  sed  postea 
vis  illa  omnino  perditur,  ossicula  generantur, 
et  morbus  arti  cedere  negat :  quae  omnia  do¬ 
cerent,  morbum  tantum  finem  versus  insana- 

« 

bilem  esse. 


RATIO  SIGNORUM. 

Quum  duas  species,  vel  saltem  duo  stadia 
esse  morbi  invenerimus,  nonne  ad  rationem 
signorum  utriusque  reddendam  parati  sumus  ? 
Minime  quidem  \  nam  difficillima  est  haec  et 
obscurissima  medicinae  quaestio.  Cur  partes 
corporis  quaedam  in  os  aut  aliam  rem  ullam 
sese  mutent,  nescimus  $  et  aeque  propemo* 
dum  latent  leges  generis  nervosi.  Caeterum, 
quod  plerumque  hic  morbus  ex  quodam  cor¬ 
dis  vitio  ortus  sit,  inter  omnes  nunc  constat  £ 
sed  quomodo  quodvis  vitium  talia  incommo¬ 
da  produceret,  me  omnino  ignorare  lubens 
fateor. 

Haec  quaestio  tamen,  ni  multum  fallor,  uti¬ 
lissima  esset,  et  quasdam  res  cognitu  dignis* 
simas  aperiret.  Sunt  qui  credant  fore  ut  serm 
per  causae  vasorum  in  materiam  osseam  con¬ 
versorum,  et  omnia  hujusmodi  lateant ;  sed 
hos  errare  me  sperare  delectat.  Res  quaedam 
supra  expositae,  et  alias  multas  habemus 
compertas,  quae  rem  quodammodo  illustrare 
videantur ;  exempli  gratia,  scimus  optime 
foetui  materiam  osseam  diu  abesse,  et  etiam 
post  partum  eandem  tardissime  produci ; 
maximis  autem  natu  facillimam  esse  formatu> 
praesertim  in  partibus  gracilioribus  quorum 
muneribus  noceat.  In  ultima  aetate  cartilagi¬ 
nes,  membranae,  ligamenta,  tendines,  semper 
duriora  fiunt,  et  saepe  in  quiddam  ossei  con¬ 
vertuntur,  cui  profecto  opportuniora  sunt* 
quam  tunicae  vasorum  ipsae:  hic  est  rerum  or¬ 
do  certus,  qui  fortasse  doceat,  quo  pauciora 
sunt  vasa  minora,  et  quo  minus  se  contra¬ 
hendi  viribus  omnia  corporis  vasa  fmuntur, 
eo  sive  ad  indurationem,  sive  ossificationem 
esse  aptiora.  Hinc,  repeto,  quaecunque  pro- 


I 


DE  ANGINA  PECTORIS.  23 

hiberent,  ne  vasa  vires  se  contrahendi  per¬ 
derent,  easdem  res  talem  ossis  formationem 
impedituras  putare  licet  Nonne  hanc  opi¬ 
nionem  roborat  curatio  podagrae  diversa  in 
variis  vitae  stadiis  ?  quamvis  autem  hae  res 
rationem  investigandi  idoneam  ostendant, 
minime  tamen  hic  nobis  ad  morbos  illos  me¬ 
lius  curandos  conferunt. 


DE  MORBO  DIGNOSCENDO. 

> 

Angina  inditum  fuit  nomen  affectibus 
cunctis  in  quibus  fauces  ullo  modo  constrin¬ 
gerentur,  maxime  generi  Cynanches  in  No- 
sologia  Culleni,  et  omni  speciei  quam  ge¬ 
nus  illud  complectatur ;  sed  angina  haec  ab 
aliis  angore  pectoris  quodam  facillime  distin¬ 
guenda  :  sed  quemadmodum  indicia  ejus¬ 
dem  malum  cordis  ipsius,  aut  quodlibet  aliud, 
denotent,  historia  morbi,  et  accessiones  os¬ 
tendere  debent.  De  tali  re  maxime  experto 

credamus,  qui  plurima  cernere  possit,  quae 
hic  referre,  etiam  si  potuerim,  supervacuum 
habeo. 

Angina  et  Cynanche  eodem  ab  origine  va¬ 
lent.  Thema  eruditum  summa  cum  voluptate 
perlegi,  ubi  auctor  ingeniosus  optime  am¬ 
bas  voces  ex  fonte  Germano  derivatas  de¬ 
monstrat. 

A  casibus  hoc  morbo  interemptorum,  quos 
Parry  per  cultrum  post  mortem  scrutavit, 
pectoris  anginam  nihil  esse  nisi  syncopen 
quandam  affirmat ;  itaque  inseri  systemati 
nosologico  Culleni  nomine  Syncopen  Angi- 
nosam  voluit  *• 

G.  XLIV.  SYNCOPE. 

Motus  cordis  imminutus,  vel  aliquamdiu 
quiescens. 

i.  Idiopathicae . 

1.  Syncope  (cardiaca).  Ex  vitio  cordis, 
vel  vasorum  vicinorum. 


*  Parry,  p.  68. 

a .  Anginosa.  A  corporis  motu  inter  am¬ 
bulandum  saepe  oriens  ;  praeeunte  angustia* 
vel  dolore  pectoris  notabili,  per  mammam 
sinistram  praecipue  porrecto ;  sine  cordis 
palpitatione* 

ANGINA  PECTORIS  AUCTORUM. 

b.  Palpitans.  Sine  causa  manifesta  saepe 
rediens  cum  palpitatione  cordis  vehementi 
in  intervallis. 

%  Syncope  ( occasionalis )  ex  affectione  to¬ 
tius  systematis  manifesta. 

ii.  Symptomatica ,  sive  symptomata  mor¬ 
borum,  vel  totius  systematis,  vel  aliarum 
praeter  cor  partium. 

Praeter  quaedam  alia  a  me,  dicit  Parry,  in 
Culleni  ordine  mutata,  hic  syncopen  angi- 
nosam  ut  varietatem  syncopes  cardiacae  in¬ 
serui  ;  et  anginam  illam  a  frequentioribus 
cordis  morbis  ortam,  nomine  usitato  palpitan¬ 
tem  appellavi,  quia  hanc  fere,  nunquam  illam, 
palpitatio  comitetur. 

Hic  alia  disputatio  oritur,  an  vera  sit  spe¬ 
cies  syncopes  necne  *  nam  motum  cordis  i ru¬ 
fi 

minutum  aut  quiescentem  in  plerisque  casi¬ 
bus  minime  apparet :  contra,  inter  accessio¬ 
nem  cor  et  arterias  naturaliter  prorsus  moveri 
dictum  est  a  Heberden  ipso  :  quin  vitium 
cordis  causa  sit  syncopes  etiam  in  hoc  morbo, 
nemo  dubitat  $  semper  autem  ita  esse,  rite 
neguamus. 

Verumenimvero  varietates  hujus,  ut  alio¬ 
rum  morborum  omnium,  a  fabrica  corporis 
diversa  pendent ;  sed  si  adsit  angor  quidam 
pectoris  maxime  per  thoracem  sinistrum 
cum  suffocatione,  et  si  dolor  pectore  ortus  ad 
alterum  arnbove  brachia  sese  extendat,  di¬ 
ceremus,  quantum  adhuc  cognitum*  mor¬ 
bum  pectoris  anginam  plane  indicari. 


N0TJE  SEU  SPEI  SEU  METUS. 

Necessarium  est  notas  subjicere,  per  quas 
quid  intus  morbo  laboret  scire  possimus,  et 
ex  quibus  vel  spes  vel  desperatio  oriatur. 

Si  vere  de  morbo  judicavimus,  semper  pericu¬ 
losus  est,  et  altera  species  seu  stadium  se¬ 
cundum  nullam  spem  praebet,  neque  alia 
spes  in  hoc  magno  malo  est,  quam  ut  impe¬ 
tum  minuendo  vita  producatur.  Si  initio 
mitis,  insidiosus  et  tardus  fuit  morbus,  et  pos¬ 
tea  indies  in  pejus  ruit,  pessimum  \  si  autem 
quem  subito  et  violenter  etiam  primo  occu¬ 
pavit,  si  inter  remissiones  palpitatio  adfuit, 
et  omnia  haec  gradatim  et  sensim  remediis 
cesserunt,  tunc  spes  salutis  adest. 

In  his  autem  ante  omnia  scire  medicus  de¬ 
bet,  quae  difficilem  curationem  habeant,  quae 
promptiorem,  et  quae  insanabilia  sint.  Est 
enim  prudentis  hominis,  primum  eum  qui 
servari  non  potest,  non  attingere,  nec  subire 
speciem  ejus,  ut  occisi,  quem  sors  ipsius  inter¬ 
emit  :  deinde,  ubi  gravis  metus  sine  certa  ta¬ 
men  desperatione  est,  indicare  necessariis  pe¬ 
riclitantis  in  difficili  rem  esse,  ne  si  victa  ars 
malo  fuerit,  vel  ignorasse,  vel  fefellisse  videa¬ 
tur.  Sed  ut  haec  prudenti  viro  conveniunt^ 

sic  rursus  histrionis  est,  parvam  rem  attol¬ 
lere,  quo  plus  praestitisse  videatur 


CURATIO, 

Quod  ad  curationem,  medicum  statum  et 
corporis  et  partis  cujusque  unde  signa  pen- 
deant,  animadvertere  opus  est.  Si  a  cerebro 
pendent,  sive  ut  apoplexia,  sive  ut  hydroce- 
phalus,  curetur :  si  ab  aqua  quacunque  in 
parte  thoracis,  ut  hydrops:  si  a  tabe  ulla 
pulmonum,  secundum  affectionis  illius  gra¬ 
dum  vel  speciem :  si  ab  musculis  parietum 
thoracis  infirmis,  quaecunque  melius  corpus 
roborent,  iisdem  utatur  :  si  a  ventriculo,  aut 
dispepsiae  aut  repletionis  remediis :  si  a  hepate 
aut  liene  magnitudine  aucto,  opinio  nostra 
de  morbi  stadio  et  natura,  quomodo  sit  oc- 


%  Vide  Celsi  L.  v3 

currendum,  docebit :  si  ab  affectibus  nervo¬ 
rum  dictis,  quae  in  nervorum  distentione  pro¬ 
sint,  praescribantur :  quae  quibus  temporibus 
danda  sint,  ex  ratione  vel  adauctae  vel  leva¬ 
tae  remissionis  apparebit,  sic  ut  in  remissione 
quam  maxima  dentur :  cum  autem  a  corde 
fabrica  laeso,  aut  partim  in  os  converso,  ca¬ 
sus  est  omnino  desperandus,  et  plane  de  re¬ 
mediis  parum  aut  nihil  habeo,  quod  praeci¬ 
piam. 

Quies  et  tepor,  et  aether,  aegrotos  fere 
deficientes  recreant,  et  plerumque  ango¬ 
rem,  ubi  diutius  manet,  aut  discutiunt,  aut 
minuunt.  Opium  hora  somni  datum  ali¬ 
quando  impedit,  ne  accessio  noctu  super¬ 
veniat.  Sanguinis  missio,  vomitus,  et  pur¬ 
gantia  visa  sunt  aliena  #  :  nihilominus  re¬ 
bus  variis  utamur,  ut  res  poscere  videntur, 
quoniam,  qui  secundis  aliquando  frustra  cura¬ 
tus  est,  contrariis  saepe  restituitur :  faciat 
praeterea  medicus,  quod  saepissime  solum  fa- 


*  Vide  Heberden  Comment, 

cere  potest,  ut  aeger  nimirum  cibo  medias 
materias  utatur,  et  cautissime  causas  acces¬ 
sionis  futuras  evitet. 

In  remedium  quoque  honesta  solatia  ce¬ 
dant  ;  nam  quicquid  animum  erexit,  etiam 
corpori  prodest.  Plurimum  vero  conferunt  ad 
tranquillitatem  amici,  quorum  adhortationi¬ 
bus,  vigiliis,  sermonibus  allevamur :  nihil  ae¬ 
que  aegrum  reficit  atque  adjuvat  quam  ami¬ 
corum  affectus ;  nihil  aeque  expectationem 
mortis  ac  metum  surripit  *. 


*  Senec»  Ep,  IxxviiL 

